2.9. การจัดการ

(1) โครงสร้างการจัดการ

โครงสร้างกรรมการบริษัทฯ ประกอบด้วยคณะกรรมการทั้งหมด 3 ชุด คือ คณะกรรมการบริษัท
คณะกรรมการบริหาร และคณะกรรมการตรวจสอบ ดังรายชื่อต่อไปนี้

คณะกรรมการบริษัท (ณ วันที่ 31 ธันวาคม 2544)

1. นายอึ้ง กวง มิ้ง ประธานกรรมการ

2. นายหวัง หมิง เจิ้ง รองประธานกรรมการ

3. นายชู ชี หยวน กรรมการ

4. นายอนุสรณ์ มุทราอิศ กรรมการ

5. นางสาวนิรมล ตันติพูนธรรม กรรมการ

6. นายวุฒิชัย กปิลกาญจน์ กรรมการอิสระ

7. นางวัธนี พรรณเชษฐ์ กรรมการอิสระ

8. นายฉู ลู่ เป่า กรรมการอิสระ

หมายเหตุ - ข้อมูลของคณะกรรมการบริษัทโปรดดูเอกสารแนบ 1

คณะกรรมการบริหาร

1. นายหวัง หมิง เจิ้ง ประธานกรรมการบริหาร

2. นายอนุสรณ์ มุทราอิศ กรรมการบริหาร

3. นางสาวนิรมล ตันติพูนธรรม กรรมการบริหาร

4. นายหยู เป๋อ เหวิน กรรมการบริหาร

5. นายวิชัย ศักดิ์สุริยา กรรมการบริหาร

หมายเหตุ - ข้อมูลของคณะกรรมการบริหารโปรดดูเอกสารแนบ 1

คณะกรรมการการตรวจสอบ

1. นางวัธนี พรรณเชษฐ์ ประธานกรรมการตรวจสอบ

2. นายวุฒิชัย กปิลกาญจน์ กรรมการตรวจสอบ

3. นายฉู ลู่ เป่า กรรมการตรวจสอบ

หมายเหตุ - ข้อมูลของคณะกรรมการตรวจสอบโปรดดูเอกสารแนบ 1

(ก) วิธีการลงนามผูกพันบริษัท

ชื่อและจำนวนกรรมการซึ่งมีอำนาจลงลายมือชื่อแทนบริษัทฯ คือ นายอึ้ง กวง มิ้ง ประธานกรรมการ
ลงลายมือชื่อร่วมกับ นายหวัง หมิง เจิ้ง รองประธานกรรมการ
รวมเป็นสองคนและประทับตราสำคัญของบริษัทฯ หรือ นายอึ้ง กวง มิ้ง ประธานกรรมการ หรือ
นายหวัง หมิง เจิ้ง รองประธานกรรมการคนใดคนหนึ่งลงลายมือชื่อร่วมกับนายอนุสรณ์ มุทราอิศ
หรือ นางสาวนิรมล ตันติพูนธรรม รวมเป็นสองคน และประทับตราสำคัญของบริษัทฯ

(ข) ขอบเขตอำนาจหน้าที่ของกรรมการแต่ละชุดมีดังต่อไปนี้

- ขอบเขตและอำนาจหน้าที่ของกรรมการบริษัทฯ เป็นไปตามข้อบังคับของบริษัท
และกฎของกระทรวงพาณิชย์

-ขอบเขตและอำนาจหน้าที่ของคณะกรรมการบริหารเป็นไปตามขอบเขตและอำนาจตามที่คณะกรรมการบริษัทฯ
ได้มอบหมายให้เท่านั้น

- ขอบเขตหน้าที่ของคณะกรรมการตรวจสอบนั้นเป็นไปตามกฎของกระทรวงพาณิชย์
และข้อบังคับของตลาดหลักทรัพย์แห่งประเทศไทย

(2 ) ผู้บริหาร

+---------------------------------+------------------------------------+
| รายชื่อ                           | ตำแหน่ง                             |
+---------------------------------+------------------------------------+
| 1.  นายอึ้ง กวง มิ้ง                | ประธานกรรมการบริษัท/ประธานบริหาร      |
+---------------------------------+------------------------------------+
| 2.  นายหวัง หมิง เจิ้ง              | รองประธานกรรมการบริษัท               |
|                                 | /รองประธานบริหาร/ประธานกรรมการบริหาร |
+---------------------------------+------------------------------------+
| 3. นางศศิธร โพธิ์พุทธชัย             | ผู้จัดการฝ่ายตรวจ                      |
|                                 | สอบภายใน/เลขานุการคณะกรรมการตรวจสอบ |
+---------------------------------+------------------------------------+
| 3.  นายกัน คิม เชา                | ผู้จัดการโรงงานมอนิเตอร์                |
+---------------------------------+------------------------------------+
| 4.  นายซิม กุย เกียง               | ผู้จัดการโรงงานสวิตช์ชิ่ง เพาเวอร์ ซัพพลาย  |
+---------------------------------+------------------------------------+
| 5.  นายวิชัย ศักดิ์สุริยา              | กรรมการบริหาร/ผู้จัดการโรงงานอแดปเตอร์  |
+---------------------------------+------------------------------------+
| 6.  นายเถียน ชุน อี้                | ผู้จัดการโรงงานอีเอ็มไอ ฟิวเตอร์          |
+---------------------------------+------------------------------------+
| 7.  นายมานะ แซ่ตั้ง                | ผู้จัดการโรงงานแมกเนติก                |
+---------------------------------+------------------------------------+
| 9. นายอนุสรณ์ มุทราอิศ              | กรรมการบริษัท/กรรมการบริหาร/          |
|                                 |                                    |
|                                 | ผู้จัดการฝ่ายบริหารทรัพยากรบุคคล          |
+---------------------------------+------------------------------------+
| 10. นายหยู เป๋อ เหวิน              | กรรมการบริหาร/ผู้อำนวยการฝ่ายการเงิน    |
+---------------------------------+------------------------------------+
| 11. น.ส. หงู เหม่ย อิง             | ผู้จัดการฝ่ายจัดการด้านการตลาด           |
+---------------------------------+------------------------------------+
| หมายเหตุ -                       |                                    |
| ประวัติและรายละเอียดของผู้บริหาร      |                                    |
| โปรดดูในเอกสารแนบ 1              |                                    |
+---------------------------------+------------------------------------+
|                                 |                                    |
+---------------------------------+------------------------------------+

การสรรหากรรมการ และ ผู้บริหาร

- คณะกรรมการจะเป็นผู้คัดเลือกกรรมการและเสนอชื่อให้ที่ประชุมผู้ถือหุ้นพิจารณาอนุมัติ
ทั้งนี้จะต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้น
ซึ่งมาประชุมและมีสิทธิออกเสียง ส่วนการคัดเลือกผู้บริหารนั้น คณะกรรมการจะเป็นผู้พิจารณาอนุมัติ

ผังองค์กร[]

(3) ค่าตอบแทนผู้บริหาร

 ( ณ วันที่ 31 ธันวาคม 2544)

+-----------------------------------------------------+----------------+
| กรรมการ/ผู้บริหาร                                      | บาท            |
+-----------------------------------------------------+----------------+
| - ค่าตอบแทนรวมของจำนวนรายของกรรมการบริหาร             | 11,807,151     |
|                                                     |                |
| และผู้บริหาร นับจาก M.D.                                | 2,318,500      |
|                                                     |                |
| - ค่าตอบแทนรวมของกรรมการบริษัท 8 ราย                   |                |
+-----------------------------------------------------+----------------+
| -   ค่าตอบแทนรวมของกรรมการบริหารและผู้บริหาร             | 16,869,681     |
|                                                     |                |
|  12 ราย                                             |                |
+-----------------------------------------------------+----------------+

ค่าตอบแทนรวมของกรรมการบริษัทกรรมการบริหารและผู้บริหารนี้ประกอบด้วยเงินเดือนเงินโบนัส
และเบี้ยประชุมสำหรับกรรมการอิสระ

(4) การกำกับดูแลกิจการ 

คณะกรรมการบริษัทมีการปฏิบัติตามข้อพึงปฎิบัติที่ดีสำหรับกรรมการบริษัทจดทะเบียนที่เป็นไปตามแนวทางของตลาดหลักทรัพย์

(5) การดูแลเรื่องการใช้ข้อมูลภายใน

บริษัทฯ
มีนโยบายจำกัดการใช้ข้อมูลภายในให้อยู่ในวงเฉพาะผู้บริหารระดับกลางถึงสูงที่เกี่ยวข้องภายในแผนกหรือโรงงานเท่านั้น
สำหรับงบการเงินที่ได้รับการตรวจสอบแล้วนั้น
จะถูกเก็บรักษาไว้ที่ผู้บริหารระดับสูงของสำนักประธานกรรมการและแผนกบัญชีและการเงิน
ทั้งก่อนและหลังการประกาศสู่สาธารณชนผ่านทางตลาดหลักทรัพย์แห่งประเทศไทย
ข้อมูลที่เป็นความลับอื่นๆ ของบริษัทฯ ในส่วนของการดำเนินงานในช่วงเวลานั้นๆ
จะมีการจัดประชุมเพื่อพิจารณา
แก้ไขและปรับปรุงเฉพาะระดับผู้จัดการแผนกและผู้จัดการโรงงานขึ้นไปเท่านั้น ในช่วง 5 ปีที่ผ่านมา
หลังจากที่บริษัทฯ เข้าจดทะเบียนกับตลาดหลักทรัพย์แห่งประเทศไทย บริษัทฯ
ไม่เคยประสบกับปัญหาการรั่วไหลของข้อมูลภายในเลย เนื่องจากบริษัทฯ มีนโยบายเข้มงวดในการนี้
อีกทั้งได้รับความร่วมมืออย่างดีเยี่ยมจากผู้บริหารระดับสูงทุกท่าน
หากเกิดกรณีการใช้ข้อมูลภายในไปในทางที่ไม่สมควร ฝ่ายบริหารจะมีบทลงโทษบุคคลผู้นั้น
ในการพิจารณาผลงานเพื่อจัดสรรส่วนแบ่งกำไรของผู้บริหาร ณ สิ้นปี
และสืบเนื่องจากวัฒนธรรมขององค์กรเอง
บุคคลผู้ซึ่งกระทำความผิดจะไม่ได้รับการยอมรับและเป็นที่รังเกียจของผู้ร่วมงาน
ส่งผลทำให้ไม่ได้รับความร่วมมือใดๆ ทั้งจากผู้ร่วมงานและจากกลุ่มบริษัทเดลต้าทั้งหมด
อันถือว่าเป็นบทลงโทษซึ่งรุนแรงที่สุดที่บุคคลผู้หนึ่งจะพึงได้รับ

(6) บุคลากร

อีกหนึ่งปีผ่านไปสำหรับงานที่ท้าทาย แต่ก็น่าภูมิใจต่อความสำเร็จที่ออกมา
ถึงแม้บางอย่างจะเป็นสิ่งที่วัดไม่ได้
เพราะงานของฝ่ายบริหารและทรัพยากรบุคคลยังคงเป็นรูปงานของการสนับสนุน เพื่อให้ฝ่ายต่างๆ
สามารถทำกำไรได้ดีที่สุด และมีต้นทุนที่ต่ำที่สุด ซึ่งรวมไปถึงงานของฝ่าย Import & Export
ที่ต้องทำให้การขนส่งวัตถุดิบ และสินค้าเป็นไปอย่างดีที่สุด
อีกทั้งยังต้องลดราคาภายใต้สภาวะค่าขนส่งที่สูงขึ้นตลอดปี

ฝ่ายบริหารและทรัพยากรบุคคลได้พยายามทำให้ทุกส่วนงานมองถึง Capital Management มากขึ้น
โดยทำให้ทั้งฝ่ายบริหารและพนักงานเข้าใจถึงคำว่าธุรกิจต้องมีกำไร และทุกฝ่ายต้องได้ร่วมกัน

แผนก Import & Export ได้ปรับราคาค่าขนส่งลงอย่างมาก โดยพยายามรวบรวมหลาย
shipment เข้าด้วยกันแล้วส่งออก จัดพิธีการศุลกากร โดยการขนส่งผลิตภัณฑ์หลายๆ
ตัวให้เข้ามาส่งพร้อมกัน เพื่อลดค่าใช้จ่ายด้านขนส่งและบริการลง
ทั้งนี้ยังสามารถเพิ่มอำนาจการต่อรองให้มากขึ้นด้วย

สำหรับสิทธิต่างๆทางด้านภาษีอากร ก็ได้ปรับปรุงให้เข้ากับนโยบายของสำนักงานส่งเสริมการลงทุน
จนทำให้ผลิตภัณฑ์เดิม และผลิตภัณฑ์ใหม่ของบริษัทยังคงได้รับการยกเว้นภาษีเงินได้นิติบุคคล
ซึ่งรวมถึงเงินได้จากเงินปันผลของผู้ถือหุ้นอีกด้วย ณ วันที่ 31 ธันวาคม 2544
จำนวนพนักงานของบริษัทมีทั้งหมด 11,480 คน โดยแบ่งออกเป็น 2 ส่วนดังนี้

- จำนวนพนักงานในสายงานผลิต รายวัน 7,967คน และรายเดือน 1,094 คน

- จำนวนพนักงานส่วน Support รายวัน 2,021 คน และรายเดือน 398 คน

ทางด้านแรงงานสัมพันธ์ซึ่งเป็นงานหลักที่หนักมาก เมื่อต้องทำให้พนักงานทั้ง 11,480
คนรักและพอใจบริษัทฯ พร้อมที่จะทำงานเพื่อบริษัทฯ ส่วนผลตอบแทนรวมของพนักงานทั้งหมดในปี
2544 เท่ากับ 1,464,678,202.48 บาท ซึ่งผลตอบแทนนี้ประกอบด้วยเงินเดือน เบี้ยขยัน โบนัส
และค่าครองชีพ เป็นต้น ระบบการให้โบนัสและ promotion นับว่าได้ผลอย่างมาก
จนสามารถลดอัตราการ turnover ของพนักงานได้กว่า 50% เมื่อเปรียบเทียบกับปีก่อน
และในรอบ 3 ปี ที่ผ่านมาบริษัทฯไม่มีข้อพิพาททางด้านแรงงาน

นอกจากนี้แผนกบุคคลได้นำระบบ OA System (Office Automation)
มาใช้อย่างสมบูรณ์ในระดับหนึ่ง และจะสมบูรณ์ได้ 100% ประมาณไตรมาสแรกของปี 2002
โดยจะสามารถทำให้ผู้บังคับบัญชาได้รู้ข้อมูลของพนักงานแต่ละคนอย่างละเอียด
เพื่อการวางแผนพัฒนาบุคลากรได้ดียิ่งขึ้น

ทางด้านสวัสดิการพนักงานก็ได้มีการปรับปรุงขึ้นอย่างมาก เพื่อลดภาระพนักงานลง
ทำให้พนักงานได้ใช้เวลาและความคิดเพื่องานของบริษัทฯได้มากขึ้น บริษัทฯ
และสหภาพแรงงานได้ร่วมกันก่อตั้งสหกรณ์ขึ้นเพื่อการสินเชื่อ
และยังได้นำโครงการขายสินค้าราคาถูกมาใช้
โดยนำผลกำไรที่ได้คืนให้พนักงานในรูปสวัสดิการทางด้านกีฬา และอื่นๆอีกด้วย

แผนกยังคงตั้งเป้าที่จะก้าวไปข้างหน้าร่วมกับสหภาพและพนักงาน
เพื่อพัฒนาและสร้างความมั่นคงให้บริษัทฯ และจะตระหนักถึงนโยบาย
พร้อมทั้งเพิ่มผลกำไรให้สูงยิ่งๆขึ้น